Mārupes novada pašvaldība
    Iepirkums “Autotransporta gada nobraukuma uzskaite”,
iepirkuma identifikācijas Nr. MNP 2026/73
iepirkuma komisijas sniegtās atbildes uz pretendenta uzdotajiem jautājumiem
02.06.2026.

	Jautājums 
	Atbilde

	1.
	Lūdzam precizēt, ka pieredzes prasību autotransporta gada nobraukuma uzskaitē drīkst apliecināt ar pieredzi iepriekšējo 5 (piecu) gadu laikā līdz piedāvājuma iesniegšanai, nevis tikai iepriekšējo 3 (trīs) gadu laikā.

	Atbilstoši Nolikuma 3.3.3. punktam “Pretendentam iepriekšējo 3 (trīs) gadu laikā līdz piedāvājuma iesniegšanas dienai Iepirkumā ir pieredze vismaz 1 (viena) līguma izpildē, kura ietvaros ir veikta autotransporta gada nobraukuma uzskaite” pretendentam ir jāapliecina pieredze, kas iegūta iepriekšējo 3 (trīs) gadu laikā līdz piedāvājuma iesniegšanas dienai. Tas nozīmē, ka pretendenta iesniegtajai pieredzei ir jāattiecas uz līgumu, kas izpildīts minētajā laika periodā.

	2.
	Lūdzam precizēt, kura I daļas objektu Excel faila lapa ir aktuālā piedāvājuma sagatavošanai – “Lote_1” vai “Lote Nr.1”, jo lapās atšķiras objektu skaits un kopgarums.

	Piedāvājuma sagatavošanai aktuāla ir Lote Nr.1

	3.
	Lūdzam precizēt, vai katrai objektu saraksta rindai obligāti jāparedz atsevišķs 4 stundu uzskaites seanss, vai saskaņojot ar Pasūtītāju ir pieļaujams metodiski pamatoti vienu skaitīšanas vietu izmantot vairākiem savstarpēji saistītiem posmiem.

	Atbilde uz jautājumu publicēta 29.06.2026. EIS. https://www.eis.gov.lv/EKEIS/Supplier/Procurement/175729
Aicinām iepazīties.

	4.
	Lūdzam precizēt, vai GVDI aprēķins ar VSIA “Latvijas valsts ceļi” datorprogrammas palīdzību pilnā apjomā jānodrošina Izpildītājam, vai Izpildītājam jāiesniedz tikai datu apkopojums nosūtīšanai/apstrādei LVC.
	GVDI aprēķins pilnā apjomā jānodrošina Izpildītājam. Pēc satiksmes intensitātes datu apstrādes ar VSIA “Latvijas valsts ceļi” datorprogrammu atbilstoši VSIA “Latvijas valsts ceļi” dokumentam "Ieteikumi satiksmes uzskaitei pašvaldības autoceļu tīklā" Izpildītājam Pasūtītājam jāiesniedz aprēķinātais GVDI.

	5.
	Lūdzam precizēt, vai gala nodevums jāiesniedz drukātā papīra sējumā, PDF formātā un elektroniski rediģējamā formātā, vai tikai PDF un elektroniski.
	PDF formātā un elektroniski rediģējamā formātā.



